Domstolens dom (Niende Afdeling) af 5. september 2019 – Kommissionen mod Portugal (Udpegning og beskyttelse af særlige bevaringsområder)
(Sag C-290/18) (1)
»Traktatbrud – miljø – direktiv 92/43/EØF – vilde dyr og planter – bevaring af naturtyper samt vilde dyr og planter – artikel 4, stk. 4 – bilag I og II – lokaliteter af fællesskabsbetydning – manglende udpegning – særlige bevaringsområder – nødvendige foranstaltninger – manglende vedtagelse«
1.      Miljø – bevaring af naturtyper samt vilde dyr og planter – direktiv 92/43 – lokaliteter af fællesskabsbetydning – Kommissionens oprettelse af den nationale liste over de pågældende lokaliteter – medlemsstaternes udpegelse af særlige bevaringsområder – foreligger ikke – undladelse
(Rådets direktiv 92/43, art. 3, stk. 1, første afsnit, art 2 og art. 4, stk. 4; Kommissionens afgørelse 2004/813; Kommissionens afgørelse 2006/613)
(jf. præmis 32-34 og 38)
2.      Traktatbrudssøgsmål – Domstolens prøvelse af søgsmålsgrundlaget – relevante forhold – forholdene ved udløbet af den i den begrundede udtalelse fastsatte frist
(Art. 258 TEUF)
(jf. præmis 36 og 57)
3.      Miljø – bevaring af naturtyper samt vilde dyr og planter – direktiv 92/43 – særlige bevaringsområder – medlemsstaternes forpligtelser – rækkevidde – effektiv gennemførelse af bevaringsforanstaltninger – foreligger ikke – undladelse
[Rådets direktiv 92/43, art. 3, stk. 1, litra l), art 2, stk. 2, og art. 6, stk. 1, samt bilag I og II]
(jf. præmis 50-54)
4.      Medlemsstater – forpligtelser – gennemførelse af direktiver – undladelse – begrundet i interne forhold – ikke tilladt
(jf. præmis 57)
Konklusion
1)
Den Portugisiske Republik har tilsidesat sine forpligtelser i henhold til artikel 4, stk. 4, og artikel 6, stk. 1, i Rådets direktiv 92/43/EØF af 21. maj 1992 om bevaring af naturtyper samt vilde dyr og planter, idet den ikke har udpeget 61 lokaliteter af fællesskabsbetydning, som blev udvalgt af Europa-Kommissionen i Kommissionens beslutning 2004/813/EF af 7. december 2004 om vedtagelse af listen over lokaliteter af fællesskabsbetydning i det atlantiske biogeografiske område i henhold til Rådets direktiv 92/43/EØF og i Kommissionens beslutning 2006/613/EF af 19. juli 2006 om vedtagelse af listen over lokaliteter af fællesskabsbetydning i det mediterrane biogeografiske område i henhold til Rådets direktiv 92/43/EØF, som særlige bevaringsområder hurtigst muligt og inden for højst seks år efter vedtagelsen af disse beslutninger, og idet den ikke har vedtaget de nødvendige bevaringsforanstaltninger, der opfylder de økologiske behov for naturtyperne i bilag I til direktiv 92/43/EØF og for de arter i bilag II til dette direktiv, der findes på disse lokaliteter af fællesskabsbetydning.
2)
Den Portugisiske Republik betaler sagsomkostningerne.
1      EUT C 249 af 16.7.2018.